《九日同钱竹汀先生曹习庵舍人登陶然亭有作》
清代·王元勋

孤亭直上出疏林，槛外飞鸿送远音。满地夕阳明潦水，遥空寒色散云阴。

凭高易下怀乡泪，客久难为游子吟。差喜金门多旧识，凤城佳日共登临。

作者简介：（1728—1807）清江苏嘉定人，字叔华，初字秀峰，号东溟，又号冲成子，晚号易圃居士。乾隆四十三年进士，任徐州府儒学教授。工诗，有《易圃诗钞》、《樵玉山房词稿》等。